section_heading: Kultura
paragraph_text: U Marušićima je 1980. osnovana Međunarodna škola skulpture "Kornarija", nazvana prema istoimenom kamenolomu. Ideja je potjekla od Tonija Biloslava, direktora Obalnih galerija Piran i realizirana je u suradnji s kulturnom organizacijom "Bratstvo" iz Marušića. U srpnju i kolovozu 1980., predvođeni svojim profesorom Franciscom Gazituaom, došli su prvi studenti iz londonske škole St. Martin's School of Art. Tijekom narednih pet godina ovi studenti dijelili su iskustva s ostalim studentima koji su dolazili iz Italije, Španjolske i bivše Jugoslavije. Za sedam godina rada škole sudjelovalo je preko 100 studenata iz 13 zemalja i ostavili su na desetine skulptura u "Parku skulptura" u Marušićima. Znameniti predavači u školi su bili: Francisco Gazitua (Čile), Janez Lenassi (Slovenija), Masayuki Nagase (Japan), Leonard Rachita (Rumunjska), Drago Tršar (Slovenija) i Carlos Lizariturry (Baskija).<ref>Otvoreni studio "Kornarija", www.galerijagt-famul.si <ref>Marušići na turističkom portalu Istre, www.istra.hr